laion/Wikipedia-Exotic huggingface dataset:
Hallstätteri järv

Hallstätteri järv (saksa keeles Hallstätter See) on kohaliku Hallstatti väikelinna järgi nimetatud järv Salzkammerguti piirkonnas Austrias. Järve läbib Trauni jõgi, mis voolab Linzi lähistel paremalt Doonausse. Hallstätteri liustik  Hallstätteri järv – pildid, videod ja helifailid Wikimedia Commonsis
Philippe Leclerc de Hauteclocque

Philippe François Marie Leclerc de Hauteclocque (sünninimi Philippe François Marie de Hauteclocque; 22. november 1902 Belloy-Saint-Léonard, Somme'i departemang – 28. november 1947 Béchar, Prantsuse Alžeeria) oli Prantsusmaa sõjaväelane, kes sai postuumselt Prantsusmaa marssali auastme. Philippe Leclerc de Hauteclocque oli pärit aristokraatikust perekonnast. Ta lõpetas 1924. aastal Gueris Morbihani departemangus asuva kõrgema sõjakooli École spéciale militaire de Saint-Cyr. Varsti pärast Prantsusmaa okupeerimist liitus ta juulis 1940 Londonis Vaba Prantsusmaaga. Ta sõdis Vaba Prantsusmaa vägedes Põhja-Aafrikas. Kasutas varjunime François Leclerc. Juunis 1943 määrati ta 2. Prantsuse soomusdiviisi komandöriks. Tema juhtimisel osales diviis augustis 1944 Pariisi ja novembris 1944 Strasbourgi vabastamisel. Veebruaris 1945 määrati ta 3. armeekorpuse juhatajaks. Augustis 1945 juhtis ta Prantsuse Kaug-Ida ekspeditsioonikorpust Saigonis. 2. septembril 1945 esindas ta Prantsusmaad Jaapani impeeriumi kapitulatsiooniakti allakirjutamisel. Philippe Leclerc de Hauteclocque hukkus novembris 1947 lennukatastroofis Alžeerias. Talle korraldati riiklikud matused ja tema säilmed maeti Invaliidide Kodu krüpti. 1952. aastal anti talle postuumselt Prantsusmaa marssali auaste. Philippe Leclerc de Hauteclocque'i sõjaväelised auastmed: kapten (1931), major (31. juuli 1940), kolonel (kolonelleitnandi astet vahele jättes 25. november 1940), brigaadikindral (10. august 1941), diviisikindral (25. mai 1943), korpusekindral (25. mai 1945), armeekindral (14. juuli 1946) ja Prantsusmaa marssal (23. august 1952 postuumselt). Vabastusorden (1941) Médaille de la Résistance rosetiga Auleegioni suurristi klassi orden (1945) Médaille militaire (1946) Croix de guerre 1939–1945 (1946) USA Legion of Meriti komandöri klassi orden USA Hõbetäht USA Pronkstäht Suurbritannia Bathi ordu aurüütli orden  Philippe Leclerc de Hauteclocque – pildid, videod ja helifailid Wikimedia Commonsis
Lange

Lange on küla Tartu maakonnas Kastre vallas. Enne Eesti omavalitsuste haldusreformi 2017. aastal kuulus küla Haaslava valda. Külas asuvad Eesti Lennundusmuuseum, Lange Motokeskus ja Pärna Talu. Küla läbib Haaslava – Vana-Kuuste tee. Küla edelanurk Lange küla bussipeatus Haaslava – Vana-Kuuste tee Lange motokrossirada Maa-amet, vaadatud 21.11.2020. Statistikaamet, vaadatud 9.06.2019. Eesti haldus- ja asustusjaotuse klassifikaator, vaadatud 9.06.2014.
Elefsína

Elefsína (kreeka keeles Ελευσίνα, vanakreeka keeles Ἐλευσίς Eleusis) on linn Kreekas Lääne-Atika piirkonnaüksuses. Linn asub 21 kilomeetrit Ateenast loodes. Selle elanike arv on ligikaudu 25 000. Linna seostatakse ajalooliselt viljakusjumalanna Demeteri ja Persephone teenimisega. Tütart otsides Eleusises peatunud viljakusjumalanna olevat linna õnnistanud ja on selle kaitsja. Elefsína oli Euroopa kultuuripealinn 2023.Tegu on väikseima linnaga, mis iial on seda tiitlit kandnud. Teised sama aasta kultuuripealinnad olid Rumeenia linn Timișoara ja Ungari linn Veszprém. Eleusise müsteeriumid Greek National Tourism Organisation (2023). "Elefsina". visitgreece.gr. Vaadatud 5. augustil 2023. "Elefsina, Greece, the smallest-ever European Capital of Culture, hopes for a 'new world'". Le Monde.fr (inglise). 7. aprill 2023. Vaadatud 5. augustil 2023. "Eleusis in Greek Mythology". Greek Legends and Myths (inglise). Vaadatud 5. augustil 2023. "Eleusis: Myth and Mysteries". The Fitzwilliam Museum (inglise). Vaadatud 5. augustil 2023. "Eleusinian Mysteries | Initiation, Rites & Cult | Britannica". www.britannica.com (inglise). Vaadatud 5. augustil 2023. Dalmaris, Despina (26. mai 2023). "ELEFSINA: ARTICLE BY DESPENA DALMARIS". Writers Edition. Vaadatud 5. augustil 2023. "Elefsina: Discover the European Capital of Culture 2023" (Ameerika inglise). 18. veebruar 2023. Vaadatud 5. augustil 2023. "Programme". 2023 ΕΛΕVΣΙΣ (Ameerika inglise). 4. august 2023. Vaadatud 5. augustil 2023. arilena (7. veebruar 2023). "Elefsina Is the European Capital of Culture for 2023". 2023 ΕΛΕVΣΙΣ (Ameerika inglise). Vaadatud 5. augustil 2023. "Elefsina 2023: Mysteries past and present – DW – 02/03/2023". dw.com (inglise). Vaadatud 5. augustil 2023. "European Capital of Culture Elefsina aims to boost flagging fortunes". euronews (inglise). 14. märts 2023. Vaadatud 5. augustil 2023. "Elefsina, the Greek European Capital of Culture, launches its festivities". euronews (inglise). 6. veebruar 2023. Vaadatud 5. augustil 2023. "Three new Capitals of Culture for 2023 | Culture and Creativity". culture.ec.europa.eu (inglise). Vaadatud 5. augustil 2023. "Designated European Capitals of Culture | Culture and Creativity". culture.ec.europa.eu (inglise). Vaadatud 5. augustil 2023. "Elefsina - Euroopa kultuuripealinn 2023" koduleht "Eleusis Kreeka mütoloogias" "Eleusise-teemaline artikkel greekreporter.com's" Eleusisest isikustatud kujul (jumalanna Eleusis)
Apšeronsk

Apšeronsk on linn Venemaal Krasnodari krais. Asub Pšehha jõe ääres. Apšeronsk on rajatud 1863. aastal kasakate staniitsana. Linnaõigused sai 1947. aastal. Peamised tööstusharud on puidu- ja toiduainetetööstus. Q127117750 Apšeronski koduleht
Beloretšensk

Beloretšensk on linn Venemaal Krasnodari krais, Beloretšenski rajooni keskus. Asub Belaja jõe ääres. Beloretšenski rajasid 1862. aastal kasakad Beloretšenskaja staniitsana. Linnaõigused ja praeguse nime sai asula 1958. aastal. 2010. aastal olid linna elanikest 84,14% venelased, 9,93 % armeenlased ja 1,36% ukrainlased. Q127117638 Beloretšenski koduleht
BMW M60

BMW M60 on vabalthingav V8 bensiinimootor, mida toodeti aastatel 1992–1996 ning tegu oli üle 25 aasta esimese BMW poolt toodetava V8-mootoriga. M60 on kahe ülanukkvõlliga (DOCH) mootor ning klapiajamis on kasutusel kaherealine kett. Kaalu vähendamiseks on nii mootoriplokk kui ka plokikaaned valmistatud alumiiniumsulamist, klapikambrikaaned alumiiniumisulamist ning sisselaskekollektor plastikust. M60 silindriavad olid vooderdatud Nikasiliga – alumiiniumi, nikli ja räni sulamiga. See tekitas omajagu probleeme USAs, Inglismaal ja Lõuna-Ameerikas müüdud autodel, kus bensiin oli kõrge väävlisisaldusega ning väävliga reageerimisel vooderdus kulus, mistõttu mootor kaotas survet, samas Mandri-Euroopa jäi sellest suhteliselt mõjutamata. BMW vahetas kahjustatud mootorid garantii korras välja, Nikasili asemel hakati kasutama Alusili sulamit. Tänapäeval ei tohiks Nikasil enam probleemiks olla, kuna mõjutatud autodel on tavaliselt mootorid välja vahetatud ning ka USA-s ja Inglismaal kasutatakse nüüd väiksema väävlisisaldusega kütust. M60 mootorist tehti kaks versiooni: 3,0- ja 4,0-liitrine.
Lon Nol

Lon Nol (khmeeri keeles លន់ នល់, ka លន់ ណុល; 13. november 1913 – 17. november 1985) oli Kambodža poliitik ja sõjaväelane. Lon Nol oli pärit khmeeri-hiina segaperekonnast. Ta lõpetas Saigonis prantsuskeelse lütseumi ja Kambodža Kuningliku Sõjaväeakadeemia. 1937. aastal astus ta Prantsuse koloniaaladministratsiooni teenistusse. 1946. aastal sai ta Krâchéhi provintsi kuberneriks. 1940. aastate lõpust alates osales ta poliitikas, toetades Kambodža iseseisvumist. 1952. asus ta Kambodža teenistusse, 1955. aastal sai ta armee staabiülemaks ja 1960. aastal ülemjuhatajaks. Lon Nol korraldas 1970. aasta märtsis riigipöörde, kõrvaldades võimult Norodom Sihanouki. Enne Phnom Penhi langemist Punaste khmeeride kätte põgenes Lon Nol 1975. aasta aprillis Indoneesia kaudu Ameerika Ühendriikidesse. Lon Nol Biography The Famous People Andrew Nachemson:Remembering Cambodia’s 1970 Coup The Diplomat, 20. märts 2020
Metsanurga (Kastre)

Metsanurga on küla Tartu maakonnas Kastre vallas. Enne Eesti omavalitsuste haldusreformi 2017. aastal kuulus küla Haaslava valda. Maa-amet, vaadatud 21.11.2020. Statistikaamet, vaadatud 10.11.2020. Eesti haldus- ja asustusjaotuse klassifikaator, vaadatud 9.06.2014.
Hageni mäed

Hageni mäed (saksa: Hagengebirge) on Berchtesgadeni Alpide alammäestik. Need asuvad peamiselt Austria Salzburgi liidumaal, läänepoolne veerandik on Baieri Berchtesgadener Landi kreisis. Hageni järsud läänepoolsed küljed asuvad Baieris ja langevad 1700 m kõrgusele Berchtesgadener Königssee nõkku. Mäestik hõlmab umbes 12×10 km suuruse ala. Selle kõrgeimad tipud asuvad servades, sisemised tipud on veidi madalamad. Kaks kõrgemat tippu on Großes Teufelshorn (2363 m) Röthist lõunas ja Kahlersberg (2350 m). Hageni mäed on ühendatud Steinernes Meeriga Teufelshörneri tippude kaudu ja Gölli massiiviga (Hoher Göll) Torrener Jochi kuru kaudu. Põhjas külgneb Hagen Bluntau oruga, idas moodustab Salzachi org sügavalt sisselõigatud piiri Tenneni mägedega. Lõunas, vastu Hochkönigi massiivi moodustab piiri Salzachi külgorg Blühnbachtal. U. 25 km² Hageni mägedest ja u. kümmekond tippu asuvad kõrgemal kui 2000 m, teised suured alad on veidi madalamad.
Gmundeni ringkond

Gmundeni ringkond (saksa keeles Bezirk Gmunden, baieri keeles Beziak Gmundn) on ringkond Austrias Ülem-Austria liidumaal. Ringkonna pindala on 1432,6 km² ja seal elab napilt üle 100 000 elaniku. Ringkond jaguneb 20 omavalitsusüksuseks: Altmünster (Marktgemeinde) Bad Goisern (Marktgemeinde) Bad Ischl (linn) Ebensee (Marktgemeinde) Gmunden (linn) Gosau Grünau im Almtal Gschwandt Hallstatt (Marktgemeinde) Kirchham Laakirchen (linn) Obertraun Ohlsdorf Pinsdorf Roitham Sankt Konrad Sankt Wolfgang im Salzkammergut (Marktgemeinde) Scharnstein (Marktgemeinde) Traunkirchen Vorchdorf (Marktgemeinde) Ringkonna koduleht
Metsanurga

Metsanurga on mitme küla nimi Eestis: Metsanurga on küla Kastre vallas Tartu maakonnas Metsanurga on küla Saue vallas Harju maakonnas Metsanurga on küla Kiili vallas Harju maakonnas Metsanurga on küla Tartu maakonnas Peipsiääre vallas Metsanurga on küla Haljala vallas Lääne-Viru maakonnas Metsanurga oli küla Järvamaal Koeru kihelkonnas Metsanurga on paikkond (varem küla) Mustvee vallas Jõgeva maakonnas Metsanurga allikad
Heikki Suolahti

Heikki Theodor Suolahti (2. veebruar 1920 Helsingi – 27. detsember 1936 Helsingi) oli soome helilooja. Heikki Suolahti alustas muusikaõpinguid 9-aastaselt. Õppis Arvo Laitineni käe all klaveri- ja orelimängu ning muusikateooriat. Heikki Suolahti suri väga noores eas, 16-aastaselt, ja tema eluajal tema loomingut avalikult ei esitatud. Tema üks tuntuim teos "Sinfonia Piccola" tuli esmaettekandele alles 1938. aasta veebruaris Tauno Hannikaineni juhitud mälestuskontserdil. Ameerika Ühendriikides ilmus teos trükis 1959. aastal. Pärast seda on "Sinfonia Piccola" olnud mitmete orkestrite repertuaaris.
Thomas Jay Oord

Thomas Jay Oord (sündinud 1945) on USA kristlik teoloog. Ta on Northwind Theological Seminary õppejõud, endine Loode Naatsaretslase Ülikooli professor. Ta on ka Naatsaretslase Kiriku ordineeritud vanem. Matching Theology and Piety (1999) Science of Love: The Wisdom of Well-Being (2004), ISBN 978-1-932031-70-6 Relational Holiness: Responding to the Call of Love (koos Michael Lodahliga) (2005), ISBN 978-0-8341-2182-9 The Many Facets of Love: Philosophical Perspectives (2007), ISBN 978-1-84718-123-7 Defining Love: A Philosophical, Scientific, and Theological Engagement (2010), ISBN 1-58743-257-9 The Nature of Love: A Theology (2010), ISBN 978-0-8272-0828-5 The Best News You Will Ever Hear (koos Robert Luhniga) (2011), ISBN 978-0-9829300-5-2 The Uncontrolling Love of God: An Open and Relational Account of Providence (2015) God Can't: How to Believe in God and Love After Tragedy, Abuse, and Other Evils (2019), ISBN 978-1948609128 Koduleht
Mõra

Mõra on küla Tartu maakonnas Kastre vallas. Enne Eesti omavalitsuste haldusreformi 2017. aastal kuulus küla Haaslava valda. Mõra küla on üks Haaslava valla vanematest küladest, kirjalikke andmeid on alates XIV sajandist. Küla alal on suured ja viljakad põllumaad, mis varem olid jaotatud mõisate ja hiljem talude vahel. Mõra külas asub Tuigo kalmistu. Külas tegutseb Mõra Küla Selts. Maa-amet, vaadatud 21.11.2020. Statistikaamet, vaadatud 10.11.2020. Eesti haldus- ja asustusjaotuse klassifikaator, vaadatud 9.06.2014.
Gmunden

Gmunden (baieri keeles Gmundn) on linn Austrias Ülem-Austria liidumaal, Gmundeni ringkonna halduskeskus. Linn paikneb Trauni järve põhjaosas Trauni jõe jätkukohas. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Trauni järv

Trauni järv (saksa ja baieri keeles Traunsee) on Trauni jõe järgi nimetatud järv Salzkammerguti piirkonnas Austrias. Järve läbib see sama jõgi, mis suubub Linzi äärelinnas paremalt Doonausse. Orti loss  Trauni järv – pildid, videod ja helifailid Wikimedia Commonsis
Paluküla (Kastre)

Paluküla on küla Tartu maakonnas Kastre vallas. Enne Eesti omavalitsuste haldusreformi 2017. aastal kuulus küla Haaslava valda. Maa-amet, vaadatud 21.11.2020. Statistikaamet, vaadatud 9.06.2019. Eesti haldus- ja asustusjaotuse klassifikaator, vaadatud 9.06.2014.
Esch-sur-Alzette

Esch-sur-Alzette on Luksemburgi suuruselt teine linn. STATEC, vaadatud 25.05.2024.
Leslie Laing

Leslie Alphonso Laing (19. veebruar 1925 – 7. veebruar 2021) oli Jamaica kergejõustiklane. Helsingi olümpiamängudel 1952 võitis ta Jamaica võistkonna koosseisus Arthur Wint, Herbert McKenley ja George Rhoden 4×400 m teatejooksus kuldmedali. Jooksu aeg 3.03,9 oli uus maailmarekord.
Josip Belušić

Josip Belušić (12. märts 1847 Labini lähedal, Austria keisririik (praegune Horvaatia) – 8. jaanuar 1905 Trieste) oli Horvaatia leiutaja. Ta on tuntud spidomeetri leiutamise poolest. Ta sündis Labini lähedal Županićis. Ta õppis Viinis. Belušić oli Koperi ja Trieste professor. Ta patenteeris oma spidomeetri 1888. aastal ja esitles seda 1889. aasta Pariisi maailmanäitus. Sobey, Ed (2009). A Field Guide to Automotive Technology. Chicago Review Press. Lk 78. ISBN 9781556528125. Vaadatud 30.01.2015. Bulliet, Richard W. (2020). The Wheel: Inventions and Reinventions. New York, NY: Columbia University Press. Lk 129. ISBN 9780231540612. Ivanjko, Gordana. "Josip Belušić, an Istrian who invented the speedometer in 1888 and changed the world". 24 sata. Vaadatud 21.09.2020. Jouvin, Bernard. "Compteur de vitesse: saviez-vous qu'il a 130 ans?". L'Est Républicain. Originaali arhiivikoopia seisuga 27.01.2021. Vaadatud 27.01.2021.
Päkste

Päkste on küla Tartu maakonnas Kastre vallas. Enne Eesti omavalitsuste haldusreformi 2017. aastal kuulus küla Haaslava valda. Maa-amet, vaadatud 21.11.2020. Statistikaamet, vaadatud 9.06.2019. Eesti haldus- ja asustusjaotuse klassifikaator, vaadatud 9.06.2014.
Karim Rekik

Karim Rekik (sündinud 2. detsembril 1994 Haagis) on Hollandi jalgpallur, kes mängib keskkaitsjana Hispaania kõrgliiga klubis Sevilla. Aastatel 2002–2011 kuulus Feyenoordi noorteakadeemiasse. Seejärel liitus ta Manchester Cityga. Manchester City meeskonnas debüteeris ta 21. septembril 2011 liigakarikamängus Birmingham City vastu. Inglismaa kõrgliigas tegi ta Manchester City meeskonnas debüüdi 22. detsembril 2012 mängus Readingi vastu. Hooaja 2011–12 teises pooles mängis ta lühikest aega laenul Inglismaa esiliiga klubis Portsmouth ja hooaja 2012–13 teises pooles Blackburn Roversis. 2013. aasta juulis läks ta Manchester Cityst laenule Hollandi kõrgliiga klubisse PSV Eindhoven. Ta kindlustas hooajal 2013–14 endale koha klubi põhikoosseisus ning tuli järgmisel hooajal klubiga Hollandi meistriks. 2015. aasta juunis siirdus ta Prantsusmaa kõrgliiga klubisse Marseille Olympique. Aastatel 2017–2020 mängis Rekik Saksamaa kõrgliigas Hertha BSC ridades. 2020. aasta oktoobris sõlmis ta lepingu Sevillaga. 2011. aastal tuli Rekik Hollandi kuni 17-aastaste koondisega omavanuste Euroopa meistriks. Hollandi jalgpallikoondises tegi ta debüüdi 6. märtsil 2014 sõprusmängus Prantsusmaa vastu. Tema isa on Tuneesia päritolu ja ema hollandlanna. PSV Eredivisie: 2014–15 Marseille Coupe de France: Teine koht 2015–16
Jonas Hofmann

Jonas Hofmann (sündinud 14. juulil 1992 Heidelbergis) on Saksamaa jalgpallur, kes mängib poolkaitsjana Saksamaa kõrgliigaklubis Leverkuseni Bayer ja Saksamaa jalgpallikoondises. Ta alustas klubikarjääri TSG 1899 Hoffenheimis, mille noorteakadeemiaga liitus ta 2011. aastal. Klubi põhimeeskonda ta ei pääsenud, kuid mängis 2011. aastal klubi reservmeeskonnas Saksamaa tugevuselt kolmandas liigas. 2011. aastal liitus ta Dortmundi Borussiaga. Ta mängis alguses põhiliselt klubi reservmeeskonnas Saksamaa tugevuselt neljandas ja kolmandas liigas. Dortmundi Borussia põhimeeskonnas debüteeris ta 16. detsembril 2012 mängus Hoffenheimi vastu. Esimese värava Saksamaa kõrgliigas lõi ta 18. augustil 2013 mängus Eintracht Braunschweigi vastu. Hooajal 2014–15 mängis ta laenul Mainzis. 2016. aasta jaanuaris sõlmis Hofmann lepingu Mönchengladbachi Borussiaga. 2023. aasta juulis sõlmis ta nelja-aastase lepingu Leverkuseni Bayeriga. Saksamaa jalgpallikoondises tegi Hofmann debüüdi 7. oktoobril 2020 sõprusmängus Türgi vastu. Koondisekarjääri esimese värava lõi ta 5. septembril 2021 MM-i valikmängus Armeenia vastu. Dortmundi Borussia DFL-Supercup: 2013, 2014 "Werkself sign Germany International Jonas Hofmann". Bayer Leverkusen. 5. juuli 2023.
Thiago Mendes

Thiago Henrique Mendes Ribeiro (sündinud 15. märtsil 1992 São Luísis) on Brasiilia jalgpallur, kes mängib kaitsva poolkaitsja või keskkaitsjana Katari kõrgliigaklubis Al-Rayyan. Ta alustas klubikarjääri Brasiilia klubis Goiás, mille põhimeeskonnas debüteeris ta 2011. aastal Brasiilia esiliigas. Aastatel 2013–2014 mängis ta klubiga Brasiilia kõrgliigas. Aastatel 2015–2017 mängis ta Brasiilia kõrgliigas São Paulo ridades. 2017. aasta juulis sõlmis ta viieaastase lepingu Prantsusmaa kõrgliigaklubiga Lille. 2019. aasta juuli siirdus ta Prantsusmaa kõrgliigaklubisse Lyoni Olympique. 2023. aasta juulis sõlmis ta kaheaastase lepingu Al-Rayyaniga. Goiás Campeonato Brasileiro Série B: 2012 Campeonato Goiano: 2012, 2013 Lyon Coupe de la Ligue: Teine koht 2019–20 https://www.transfermarkt.com/thiago-mendes/profil/spieler/135617 (vaadatud 5.8.2023)
Tõõraste

Tõõraste on küla Tartu maakonnas Kastre vallas. Enne Eesti omavalitsuste haldusreformi 2017. aastal kuulus küla Haaslava valda. Külas asub Reola raudteejaam. Reola lahingu mälestuseks on küla lõunaserva püstitatud mälestussammas. Vabadussõja Reola lahingu mälestussammas Leon Johansoni projekti järgi ehitatud heimatstiilis elamu Maa-amet, vaadatud 21.11.2020. Statistikaamet, vaadatud 10.11.2020. Eesti haldus- ja asustusjaotuse klassifikaator, vaadatud 9.06.2014.
Marek Suchý

Marek Suchý (sündinud 29. märtsil 1988 Prahas) on Tšehhi jalgpallur, kes mängib keskkaitsjana Saksamaa kõrgliiga klubis FC Augsburg ja Tšehhi jalgpallikoondises. Ta alustas klubikarjääri Praha Slavias, mille noorteakaadeemiaga liitus ta 1993. aastal. Klubi põhimeeskonnas debüteeris ta 2005. aastal. Hooaegadel 2007–08 ja 2008–09 tuli ta Slaviaga Tšehhi meistriks. 2009. aasta novembris läks ta Slaviast laenule Venemaa kõrgliiga klubisse Moskva Spartak, kellega sõlmis järgmisel aasta püsiva lepingu. 2014. aasta jaanuaris siirdus Suchý Spartakist laenule Šveitsi kõrgliiga klubisse FC Basel. Hooaja 2013–14 lõpus sõlmis ta Baseliga püsiva lepingu. Baseliga tuli Suchý neli korda Šveitsi meistriks. 2019. aasta juulis sõlmis ta kaheaastase lepingu Augsburgiga. 2007. aastal saavutas ta Tšehhi kuni 17-aastaste koondisega noorte maailmameistrivõistlustel teise koha. Tšehhi jalgpallikoondises debüteeris ta 2010. aastal. Koondisekarjääri esimese värava lõi ta 5. juunil 2016 sõprusmängus Lõuna-Korea vastu. Ta on kuulunud Tšehhi koondisse 2012. ja 2016. aasta Euroopa meistrivõistlustel. Praha Slavia Tšehhi kõrgliiga: 2007–08, 2008–09 Basel Šveitsi Super League: 2013–14, 2014–15, 2015–16, 2016–17 Šveitsi karikas: 2016–17, 2018–19
Cornelius Cruys

Cornelius Cruys (vene keeles Корнелий Крюйс, norra keeles Niels Creutz; 14. juuni 1655 Stavanger Taani-Norra – 14. juuni 1727 Peterburi Venemaa keisririik) oli norra ja seejärel hollandi päritolu Venemaa keiserliku mereväe admiral ja Balti laevastiku esimene komandör.
Eesti Noortekirjanduse Ühing

Eesti Noortekirjanduse Ühing (lühendatult ENÜ) on Eesti kirjanikke, õpetajaid, raamatukoguhoidjaid ja kõiki teisi noortekirjanduse huvilisi koondav organisatsioon. ENÜ asutati 12. detsembril 2020. aastal. ENÜ asutajad on: kirjanikud Ene Sepp, Lille Roomets, Heli Künnapas, Tuuli Tolmov ja Tallinna Keskraamatukogu noorteteeninduse peaspetsialist Mirjam Kaun. Ühing ootab liituma kirjanikke, noori, õpetajaid, raamatukoguhoidjaid ja kõiki teisi noortekirjanduse huvilisi üle Eesti. https://raamatud.elu24.ee/7166351/eesti-noortekirjanduse-uhing-alustas-oma-tegevust-raamatute-loopimisega http://www.lhvraamatukogud.ee/noortekirjanduse-huvilised/
Uniküla (Kastre)

Uniküla on küla Tartu maakonnas Kastre vallas. Enne Eesti omavalitsuste haldusreformi 2017. aastal kuulus küla Haaslava valda. Haldus- ja asustusjaotus, vaadatud 1.03.2023. Statistikaamet, vaadatud 9.06.2019. Eesti haldus- ja asustusjaotuse klassifikaator, vaadatud 9.06.2014.
Počitelj

Počitelj on küla Bosnia ja Hertsegoviinas Hertsegoviina-Neretva kantonis. Küla asub Čapljina linna külje all Neretva jõe vasakul kaldal Mostar-Metkovići maantee ääres. Küla ajalooline keskus on ümbritsetud müüriga.
Steineri teoreem

Steineri teoreem on klassikalises mehaanikas valem tahke keha inertsimomendi arvutamiseks pöörlemistelje suhtes, mis on paralleelne keha massikeset läbiva teljega: I = I c + m d 2 {\displaystyle I=I_{c}+md^{2}} , kus I {\displaystyle I} on otsitav inertsimoment; I c {\displaystyle I_{c}} on teada olev inertsimoment keha massikeset läbiva telje suhtes; m {\displaystyle m} on keha mass; d {\displaystyle d} on telgede vahekaugus. Steineri teoreemi rööpnimetusena on kasutusel Steineri lause: Keha inertsimoment mingi telje suhtes võrdub summaga, milles esimene liidetav on inertsimoment antud teljega paralleelse ja massikeset läbiva telje suhtes ning teine liidetav võrdub keha massi ja telgedevahelise kauguse ruudu korrutisega. Steiner teoreem määrab niisiis kindlaks, kuidas muutub keha inertsimoment sõltuvalt sellest, kui kaugel on tema massikese (praktiliselt ka raskuskese) pöörlemisteljest. Teoreemi tõestas Šveitsi matemaatik Jakob Steiner (1796–1863), tuginedes Hollandi matemaatiku Christiaan Huygensi (1629–1695) töödele. "Punktmasside ja jäikade kehade dünaamika : Keha massiinertsimomendid, lk 48" (PDF). Originaali (PDF) arhiivikoopia seisuga 30. oktoober 2003. Vaadatud 15. veebruaril 2021.
Gibbsi-Helmholtzi võrrand

Gibbsi-Helmholtzi seadus kirjeldab termodünaamikas energia G {\displaystyle G} ja entalpia H {\displaystyle H} vahelist seost sõltuvalt temperatuurist T {\displaystyle T} : ∂ ∂ T G T | p = − H T 2 {\displaystyle \left.{\frac {\partial }{\partial T}}{\frac {G}{T}}\right|_{p}=-{\frac {H}{T^{2}}}} . Sümbol ∂ / ( ∂ T ) {\displaystyle \partial /(\partial T)} tähistab osatuletist temperatuuri järgi ja | p {\displaystyle |_{p}} tähendab, et suuruste muutus toimub püsival rõhul p {\displaystyle p} . Mõnedes allikates nimetatakse Gibbsi-Helmholtzi võrrandiks ka valemit Δ G = Δ H − T Δ S {\displaystyle \Delta G=\Delta H-T\Delta S} . See on tegelikult Legendre’i transformatsioon ning seostab Gibbsi energia, entalpia, temperatuuri ja entroopia S {\displaystyle S} . Sisult on see identne eelmise võrrandiga, sest on saadud diferentsiaalarvutuse teisenduste teel. Sel valemikujul on tähtis koht keemilise tasakaalu käsitluses, sest võimaldab otseselt võrrelda entroopia ja entalpia mõju Gibbsi energiale ja hinnata, kumb neist on „termodünaamiliselt“ eelistatud. Seadus on nimetatud USA füüsiku Josiah Willard Gibbsi ning saksa füsioloogi ja füüsiku Hermann von Helmholtzi järgi.